Hrærekur konungur á Kálfskinni
Hrærekur Dagsson var norskur konungur í Heiðmörk. Ólafur Haraldsson konungur lét taka hann höndum og blinda hann á báðum augum. Hrærekur reyndi eftir það að drepa Ólaf. Þórarinn Nefjólfsson flutti Hrærek til Íslands. Hrærekur var á Íslandi þrjá vetur áður en hann lést. Fyrsta veturinn var hann hjá Þorgils Arasyni á Reykhólum, annan veturinn með Guðmundi ríka Eyjólfssyni á Möðruvöllum í Eyjafirði og þriðja veturinn  á bænum Kálfskinni á Árskógsströnd.

Davíð Stefánsson samdi sögukvæði um Hrærek konung á Kálfskinni.

Heimildir
 Ólafs saga helga í Heimskringlu 
 Þórarins þáttur Nefjólfssonar í Heimskringlu
 Konungsgröfin í Kálfskinni, Dagur, 15. tölublað (10.04.1969), Blaðsíða 6

Norskir smákonungar